Jasikovac (Ugljevik)

Jasikovac (szerbül: Јасиковац) település Bosznia-Hercegovinában, a Bijeljinai régióban, a Szerb Köztársaság területén. Fekvése A település Bosznia-Hercegovina északkeleti részén, Bijeljinától légvonalban 25, közúton 34 km-re délnyugatra, községközpontjától légvonalban 9, közúton 14 km-re délre, a Semberija területén, a Majevica-hegység lejtőin, 300-442 méteres magasságban fekszik. Népessége Története A település 1878-ig tartozott az Oszmán Birodalomhoz. Ekkor a berlini kongresszus határozata alapján az Osztrák-Magyar Monarchia katonai megszállása alá került, mely 1908-ban annektálta Bosznia-Hercegovinát. A monarchia szétesésével 1918-ban előbb a Szerb-Horvát-Szlovén Királyság, majd 1929-től a Jugoszláv Királyság része lett. Az 1929-es törvény értelmében, amikor Bosznia-Hercegovinát négy banovinára, Drinskára, Vrbaskára, Zetskára és Primorskára osztották, a település a Drinska banovina (Drinai Bánság) része lett, amelynek székhelye Szarajevó volt. A második világháború idején a Független Horvát Állam (NDH) része lett. A második világháború után 1992-ig a település a szocialista Jugoszlávia keretében a Bosznia-Hercegovinai Népköztársaság része volt. A bosznia háború idején, a háború első napjaiban Jasikovac térségében hajtották végre a szerb erők az első támadást Teočak ellen, és 1992. július 23-án a közeli Dendijino Brdoról harckocsiból kilőtt gyújtólövedékekkel felgyújtották a falu mecsetét. A minaretet számtalan közvetlen találat után lerombolták. 1993. május 7-én a megmaradt részt is aláaknázták és lerombolták. A falu elleni szerb agresszió során nem volt Jasikovacban egyetlen lakóépület sem, amelyet ne romboltak volna le. A Bosznia-Hercegovináért vívott harcban, a liliomos zászló alatt harcoló erők között, Hajrudin Mešić vezetésével Jasikovac harcosai közül 31-en estek el, akiknek a neve a mecset udvarán található emlékművön van felvésve. Az agresszió után Jasikovac lakosainak nagy része külföldre menekült, de a hazájukkal való elszakíthatatlan kötelékek megmaradtak. A boszniai háborút lezáró daytoni békeszerződés rendelkezése alapján az ország területét felosztották a Bosznia-hercegovinai Föderáció és a boszniai Szerb Köztársaság között. A békeszerződés utáni területmegosztási megállapodás értelmében a település nagyobb része a Föderációhoz és Teočak községhez, míg egy kisebb rész Ugljevik község részeként a Boszniai Szerb Köztársasághoz került. 2002-ben a közösség úgy döntött, hogy a régi mecset romját megőrzik, a jövő generációi számára, hogy emlék és tanulság legyen utódaiknak és a környékbeli közösségnek. Nevezetességei A régi jasikovaci mecsetet 1934-ben építették, a település bejáratánál állt. Ezt a mecsetet az 1970-es években, az új mecset építésekor, mely egy teljesen új helyen épült, eltávolították. Az eltávolítás oka az a tény volt, hogy a mezgrajai bánya bővítése miatt a bányaterület egészen a mecset küszöbéig ért, mely így arra kényszerítette a helyieket, hogy magasabbra helyre húzódjanak vissza. Így került a település a környék legmagasabb pontjaira, látszólag elmenekülve a síkságról. A helyieknek köszönhetően Jasikovac 1972-ben egy gyönyörű, új mecsetet kapott. A jasikovaci Ferhat pasa mecsetet az Ugljevik és Bijeljina környékéről érkező szerb hadsereg előbb gránátokkal lőtte, majd a súlyosan sérült mecsetet aláaknázták és lerombolták. A mecsetet a háború után, 2001-ben építették újjá. Jegyzetek További információk A község hivatalos oldala